Niclas Hävelid

Niclas Hävelid (* 12. apríl 1973, Enkoping, Švédsko) je bývalý švédsky hokejista. Od ukončenia kariéry v apríli 2013 pracuje ako tréner.

 Klubový hokej 
Niclas Hävelid je obranca. Je 182 cm vysoký a váži 90 kg (údaj z roku 2006). V najvyššej súťaži začal hrať v sezóne 1991/92 za AIK Solna Vastra v švédskej Elitserien. V roku 1999, už ako 26-ročného, ho v úvodnom drafte NHL vybralo mužstvo Anaheim Mighty Ducks v treťom kole ako 83. v celkovom poradí. Už v nasledujúcej sezóne sa dostal na ľad NHL a odohral za Anaheim 5 sezón. Počas lockoutu v NHL v sezóne 2004/05 hral za Södertälje SK v švédskej Elitserien. Na sezónu 2005/06 uzavrel zmluvu s Atlantou Thrashers na 1,216 milióna dolárov ročne. Hral s číslom 28.

 Reprezentácia 
Niclas Hävelid získal s reprezentačným výberom Švédska zlatú medailu na Majstrovstvách sveta 1998 a na Zimných olympijských hrách 2006 v Turíne. Hral s reprezentačným dresom číslo 15.

 Zimné olympijské hry 2006 
Švédsko získalo na olympiáde v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

 Štatistika na ZOH 
RokPočet zápasovGólyAsistencieBodyTrestné minúty+/-StrelyUmiestnenie200670004241.

 Externé odkazy 


Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Účastníci MS v hokeji 1998
Kategória:Účastníci MS v hokeji 2004
Kategória:Hráči AIK IF Stockholm
Kategória:Hráči Cincinnati Mighty Ducks
Kategória:Hráči Atlanta Thrashers
Kategória:Hráči New Jersey Devils
Kategória:Hráči Södertälje SK
Kategória:Hráči Linköpings HC
Kategória:Hokejisti draftovaní klubom Anaheim Ducks